เงินบาทอ่อนค่าจากช่วงเช้า กรอบสัปดาห์ 35.15-35.30
ค่าเงินบาทปิดตลาด (14 ส.ค.) ที่ระดับ 35.25/26 บาท/ดอลลาร์ อ่อนค่าจากช่วงเช้าที่เปิดตลาดที่ระดับ 35.18/20 บาท/ดอลลาร์ โดยระหว่างวันเงินบาทเคลื่อนไหวทำ High 35.29 บาท/ดอลลาร์ ทำ Low 35.16 บาท/ดอลลาร์
14 ส.ค. 2558

นักบริหารเงินเปิดเผยถึงค่าเงินบาทปิดตลาด (14 ส.ค.) ที่ระดับ 35.25/26 บาท/ดอลลาร์ อ่อนค่าจากช่วงเช้าที่เปิดตลาดที่ระดับ 35.18/20 บาท/ดอลลาร์ โดยระหว่างวันเงินบาทเคลื่อนไหวทำ High 35.29 บาท/ดอลลาร์ ทำ Low 35.16 บาท/ดอลลาร์
“วันนี้เงินบาทเคลื่อนไหวตามแรงซื้อแรงขายปกติ ช่วงเช้ามีแรงซื้อไปก่อนพอใกล้ๆ 35.30 ก็มีแรงขายออกมา และตัวเลข GDP ของยูโรโซนและประเทศในกลุ่มออกมาไม่ค่อยดีเท่าไหร่” นักบริหารเงินกล่าว ขณะที่คาดว่าเงินบาทน่าจะมีแนวโน้มเคลื่อนไหวในกรอบเดิมระหว่าง 35.15-35.30 บาท/ดอลลาร์ 
 
ที่มา: สำนักข่าวอินโฟเควสท์